गांगड़तलाई में जमीन के झगड़े को लेकर दो गुटों में भिड़ंत
दशहरे मेले के दौरान प्रताप सर्किल पर चोरी करने वाले दो युवक गिरफ्तार
रोहनवाड़ी| गांगड़तलाईकस्बे में शनिवार दोपहर जमीनी विवाद को लेकर दो गुटों के लोगों के बीच मारपीट हुई।
बीच-बचाव करने आए लोगों को भी चोटें आई है। गांगड़तलाई में जमीन को लेकर दोनों पक्षों के बीच लंबे समय से विवाद चल रहा है। कई बार स्थानीय गांववालों ने समझाइश का प्रयास किया, लेकिन विवाद बना रहा। शनिवार को धनपाल टेलर पुत्र तोलाचंद टेलर और प्रेमचंद कलाल, भरत कलाल, सुरेंद्र कलाल, महेश कलाल के बीच एक बार फिर से विवाद हो गया। विवाद देखते देखते ही बढ़ गया और दोनों पक्ष आपस में मारपीट करने लगे।
इस दौरान ये लोग हाथों में फावड़ा, पत्थर और लठ लेकर एक दूसरे पर हमला करने लगे। ये देख आसपास के बाशिंदों ने बचाव करने का प्रयास किया, लेकिन एक दो लोगों को चोट आने के बाद पीछे हट गए। दरअसल धनपाल अपने मकान का निर्माण करवा रहा है। सल्लोपाट थाने में दी रिपोर्ट के अनुसार दूसरे पक्ष के लोग हथियार लेकर पहुंचे और हमला कर दिया। ये देखकर धनपाल का नौकर शंकर भी पहुंचा, जिसे चोट पहुंची है। धनपाल ने प्रकरण के तहत प्रेमचंद पुत्र कमलजी कलाल के खिलाफ मामला दर्ज करवाया है, तो दूसरे पक्ष ने भी धनपाल के खिलाफ प्रकरण दर्ज करवाया है। दोनों ने एक दूसरे पर मारपीट के आरोप लगाए हैं।
बांसवाड़ा| दशहरेमेले के दौरान शहर में प्रताप सर्किल के पास शिव किराना स्टोर का शटर तोड़ कर चोरी करने वाले दो युवकों को पुलिस ने गिरफ्तार कर लिया है। फिलहाल दोनों युवकों ने चोरी करना कबूल कर लिया है और रिमांड चल रहा है।
हाउसिंग बोर्ड चौकी प्रभारी भंवरसिंह ने बताया कि पानीवाला गढ़ा निवासी कैलाश पुत्र रखिया और पदमनाथ का गढ़ा निवासी दिनेश पुत्र खातू दोनों ने दशहरा मेला देखा और रात्रि 1 बजे के आसपास आपसी मंत्रणा करने के बाद प्रताप सर्किल पहुंचे। जहां सुनसान देखकर पास में ही शिव किराना स्टोर की दुकान का शटर तोड़ कर सामान और नगदी चुरा ले गए। इस प्रकरण का मामला दर्ज किया गया था। जिसकी जांच चौकीप्रभारी भंवरसिंह कर रहे थे। उन्होंने बताया कि पूछताछ जारी है, अभी माल बरामदगी को लेकर प्रयास जारी है। जिसकी पूरी जानकारी पूछताछ के बाद ही पता चल पाएगी।
hin_Deva hin_Deva hin_Deva hin_Deva hin_Deva hin_Deva hin_Deva